**Rezultate remarcabile obținute de elevi la Olimpiada de Fizică, etapa județeană – 2 martie 2024**

Etapa județeană a Olimpiadei de Fizică a avut loc sâmbătă, în data de 02.03.2024, la Liceul Tehnologic ”Ion Mincu” Vaslui.

Au participat 98 de elevi, astfel:

* la clasa a VI-a, 25 elevi,
* la clasa a VII-a, 30 de elevi,
* la clasa a VIII-a, 13 elevi,
* la clasa a IX-a, 16 elevi,
* la clasa a X-a, 8 elevi,
* la clasa a XI-a, 6 elevi.

Nu au fost elevi participanți la clasa a XII-a.

Primii calificați la etapa națională, cu cele mai mari punctaje, la nivelul fiecărei clase sunt:

-la clasa a VI-a, CORNEA MATEI, de la Școala Gimnazială ”Mihail Sadoveanu” Huși, profesor la clasă Angheluș Miluța, profesor la Centrul Județean de Excelență Popa Cristinel;

- la clasa a VII-a, ROCA YANIS-COSMIN, de la Colegiul Național ”Cuza Vodă” Huși, profesor la clasă Popa Cristinel, profesor la Centrul Județean de Excelență Popa Cristinel;

- la clasa a VIII-a, POLEI DAVID, de la Colegiul Național ”Cuza Vodă” Huși, profesor la clasă Popa Cristinel, profesor la Centrul Județean de Excelență Popa Cristinel;

- la clasa a IX-a, GAGIU DANIEL, de la Colegiul Național ”Gheorghe Roșca Codreanu” Bârlad, profesor la clasă Angheluță Ecaterina, profesori la Centrul Județean de Excelență Angheluță Ecaterina și Angheluță Cătălin;

- la clasa a X-a, URSAN RADU-MATEI, de la Colegiul Național ”Cuza Vodă” Huși, profesor la clasă Popa Cristinel, profesor la Centrul Județean de Excelență Popa Cristinel;

- la clasa a XI-a, CRUCEANU BIANCA-ELENA, de la Colegiul Național ”Gheorghe Roșca Codreanu” Bârlad, profesor la clasă Angheluță Cătălin, profesori la Centrul Județean de Excelență Angheluță Cătălin și Angheluță Ecaterina.

La fiecare clasă, se pot califica la etapa națională elevii care au obținut minim 18 puncte din maximul acordat (30 puncte), în plus față de elevii calificați de drept, primii 43 de elevi din ierarhia centralizată națională. Din județul Vaslui, au șanse de calificare în urma redistribuirii locurilor la nivel national următorii elevi:

* la clasa a VII-a, NEDELCU KARLA, de la Scoala Gimnaziala ,,George Tutoveanu" Bârlad, profesor îndrumător Lipșa Rodica;
* la clasa a VIII-a, COROZEL DUMITRU-RADU și MOTEA ȘTEFAN, de la Colegiul Național ”Cuza Vodă”Huși, profesor la clasă Popa Cristinel, profesor la Centrul Județean de Excelență Popa Cristinel și tot la clasa VIII-a, IONIȚĂ TUDOR, de la Colegiul Național ”Gheorghe Roșca Codreanu” Bârlad, profesor la clasă Angheluță Ecaterina, profesori la Centrul Județean de Excelență Angheluță Ecaterina și Angheluță Cătălin;
* la clasa a IX-a, SANDU MIHNEA-ȘTEFAN, de la Liceul Teoretic ”Mihail Kogălniceanu” Vaslui, profesor la clasă Ignat Cătălin, profesori la Centrul Județean de Excelență Ignat Cătălin și Munteanu Gelu;
* la clasa a XI-a, CREȚU C. ERIC-ANDREI, de la Liceul Teoretic ”Mihail Kogălniceanu” Vaslui profesor la clasă Ignat Cătălin, profesori la Centrul Județean de Excelență Ignat Cătălin și Munteanu Gelu.

La etapa județeană a olimpiadei, se acordă, pentru fiecare an de studiu, de regulă, 3 premii, un premiu I, un premiu II si un premiu III, precum și un număr de mențiuni reprezentând maximum 15% din numărul participanților, rotunjit la numărul întreg imediat superior, în cazul unui număr fracționar, cu condiția ca punctajul obținut de elev sa fie cel puțin 60% din punctajul maxim obținut la nivel național la clasa respectivă.

Așteptăm cu interes și emoții lista finală a elevilor calificați la etapa națională, la nivelul județului Vaslui, precum și cât mai multe premii.

***Felicitări tuturor elevilor pentru participare, fiecare elev este câștigător în funcție de experiența personală!***

***Felicitări părinților și profesorilor pentru susținerea copiilor pe drumul devenirii!***

|  |  |
| --- | --- |
| **Inspector școlar general,**profesor Ana-Cristiana BOTAN | **Inspector școlar,**profesor Nicoleta DRĂGOI |